# 25.10.2012/ päivitetty 14.10.2020 Suomenkielinen opetus Svensk dagvård och utbildning

**Oppilaan lääkkeet**

Oppilaalla / opiskelijalla tulee olla omat perussairauteensa kuuluvat lääkkeet ja muut tarvittaessa otettavat lääkkeet mukanaan. Oppilaat ottavat itse omat lääkkeensä. Huoltajan on kirjallisesti ilmoitettava oppilaan koulupäivän aikana tarvitsemat lääkkeet ja niiden päivittäinen tarve koululle (myös lääkärin määräämä resepti tarvittaessa). Terveydenhoitajalta saa tarvittaessa särkylääkettä, jos lääkkeet ovat unohtuneet kotiin tai lapsi/ nuori sairastuu kesken päivän. Terveydenhoitajan paikalla olo koulupäivän aikana vaihtelee kouluittain.

Koulu ei vastaa oppilaan / opiskelijan omien lääkkeiden säilyttämisestä.

**Osallistuminen liikuntaan**

Oppilaan ollessa estynyt osallistumaan liikuntatunnille kokonaan tai osittain sairauden tai vamman vuoksi on huoltajan ilmoitettava tästä liikunnanopettajalle. Oppilas / opiskelija osallistuu yleensä kuitenkin koulutyöhön soveltuvin osin. Oppilasta ei pääsääntöisesti voida vapauttaa liikuntatunneista, vaan hänelle tarjotaan koululla muita soveltuvia tehtäviä tai korvaavaa opetusta.

**Poissaolojen seuranta**

Oppilaan / opiskelijan poissaoloja seurataan ja runsaiden poissaolojen syiden selvittelyn tekee luokanopettaja /-valvoja yhteistyössä huoltajan kanssa. Tarvittaessa asiaa käsitellään yhdessä opiskeluhuoltoryhmän jäsenten kanssa.

**Toimintaohje alakoulussa oppilaan sairastuessa kesken koulupäivän**

* Ensisijaisesti opettaja / koulunkäyntiavustaja soittaa huoltajalle, jos mahdollista, ja ilmoittaa oppilaan sairastuneen ja pyytää tarvittaessa huoltajaa noutamaan lapsensa kotiin.
* Tarvittaessa opettaja ohjaa lapsen terveydenhoitajan luo. Terveydenhoitaja arvioi tilanteen ja on yhteydessä lapsen huoltajiin ja opettajaan.
* Jos oppilas sairastuu kesken koulupäivän (esim. kuume, vatsatauti), on huoltaja velvollinen huolehtimaan oppilaan kotiin viemisestä ja siitä aiheutuvista matkakustannuksista.

**Toimintaohje yläkoulussa ja lukiossa oppilaan / opiskelijan sairastuessa kesken koulupäivän**

* Ensisijaisesti oppilas / opiskelija soittaa huoltajalle yhdessä opettajan kanssa ja kysyy lupaa lähteä kotiin. Luvan saatuaan oppilas / opiskelija lähtee kotiin yksin tai huoltajat tulevat hakemaan hänet.
* Tarvittaessa opettaja ohjaa oppilaan / opiskelijan terveydenhoitajan luo. Terveydenhoitaja arvioi tilanteen ja on yhteydessä lapsen huoltajiin.
* Jos oppilas / opiskelija sairastuu kesken koulupäivän (esim. kuume, vatsatauti), on huoltaja velvollinen huolehtimaan oppilaan kotiin viemisestä ja siitä aiheutuvista matkakustannuksista.